एनआरएनए युकेका युवा संयोजक लालबहादुर गुरुङ (एलबिजेड) को संयोजन र महासचिव राजकुमार त्रिपाठीको सञ्चालनमा दिउँसो ३ देखि साँझ ६ बजेसम्म हुन लागेको अन्तरक्रियामा सहभागी भइदिन संयोजक गुरुङले बेलायतवासी नेपालीहरुलाई अनुरोध गरेका छन् । उनका अनुसार ‘देश बाहिर बस्नेहरुले नेपालप्रतिको माया कसरी झल्काइरहेका छन् ? अहिलेसम्म उनीहरुले कस्ता बेलामा के कति सहयोग गरे र अब के गर्न सक्छन् ? उनीहरुले नेपालको कुनकुन क्षेत्रमा लगानी गरेका छन् ? देशको आर्थिक, सामाजिक, पर्यटन, संस्कृतिलगायतको क्षेत्रमा उनीहरुको योगदान कहाँनेर छ ? बेलायतमा बसेर उनीहरुले आफ्नो धर्म, संस्कृतिको रक्षा कसरी गरिरहेका छन् ? प्रवासी नेपालीहरूको लागि हाम्रो अधिकार केहो?’ लगायतका विषयमाथि अन्तरक्रिया हुनेछ ।
